Πανελλήνιο πρωτάθλημα ποδοσφαίρου ανδρών 1935-1936

Το Πανελλήνιο πρωτάθλημα 1935-36 διεξήχθη ως εθνική κατηγορία (14 αγωνιστικές), στην οποία μετείχαν οκτώ ομάδες από τις τρεις ιδρυτικές Ενώσεις της ΕΠΟ: Αθήνας (3), Πειραιά (2) και Μακεδονίας (3), χωρίς οι ομάδες αυτές να μετάσχουν στα τοπικά πρωταθλήματα. Δηλαδή από τις 10 ομάδες που είχαν μετάσχει στους δύο ομίλους του πανελλήνιου πρωταθλήματος 1934-35 αποκλείστηκαν οι δύο που είχαν τερματίσει τελευταίες: το Π.Σ. Γουδί από το Νότιο όμιλο και ο Γ.Σ. Μέγας Αλέξανδρος Θεσσαλονίκης από το Βόρειο. Η διοργάνωση ξεκίνησε στις 26 Οκτωβρίου 1935 και ολοκληρώθηκε στις 14 Ιουνίου 1936. Πρωταθλητής αναδείχθηκε ο Ολυμπιακός Πειραιώς, ο οποίος είχε μόνο μια ήττα με 1-4 από τον Παναθηναϊκό, για να επικρατήσει πάντως 6-1 στο β' γύρο.

 Ολυμπιακός Προπονητής: Νίκος Πανόπουλος. Ποδοσφαιριστές: Βασικοί: Αχιλλέας Γραμματικόπουλος (τερμ.), Γιώργος Μαλεύρης, Άρης Χρυσαφόπουλος, Κορσιάνος, Κώστας Γιάνναρος, Κώστας Σχινάς, Σπύρος Δεπούντης, Χριστόφορος Ράγγος, Θεολόγος Συμεωνίδης, Μιχάλης Αναματερός, Γιάννης Βάζος. Αναπληρωματικοί: Γ. Θεοδωρίδης (τερμ.), Φίλιππος Κουράντης, Λεωνίδας Ανδριανόπουλος, Κ. Παπαντωνίου, Γιώργος Βαγιακάκος, Ταμπακέας, Ρεμούνδος. Πρώτος σκόρερ: Γιάννης Βάζος: 12 γκολ. 1. Ολυμπιακός 23 31-15 2. Παναθηναϊκός 18 35-19 3. Απόλλων Αθηνών 17 30-23 4. Άρης 13 18-22 5. ΑΕΚ 12 17-22 6. Εθνικός Πειραιώς 11 21-25 7. ΠΑΟΚ 11 24-32 8. Ηρακλής 6 15-33 ΟΣΦΠ ΠΑΟ Απόλλων Άρης ΑΕΚ Εθνικός ΠΑΟΚ Ηρακλής ΟΣΦΠ Χ 6-1 3-0 2-0 2-0 2-1 4-3 2-0 ΠΑΟ 4-1 Χ 6-2 3-1 3-0 6-1 6-1 4-1 Απόλλων 2-3 3-1 Χ 5-2 1-1 3-0 3-3 3-0 Άρης 0-0 1-0 0-0 Χ 2-2 2-3 3-0 0-0 ΑΕΚ 0-0 1-1 0-0 2-4 Χ 1-1 2-0 3-1 Εθνικός 1-2 0-1 1-4 0-1 1-0 Χ 5-2 6-0 ΠΑΟΚ 2-2 0-1 1-2 0-0 4-1 1-1 Χ 1-0 Ηρακλής 1-2 2-1 1-2 3-3 2-3 0-0 2-3 Χ Στο πρωτάθλημα εκείνης της περιόδου σημειώθηκαν δυο από τις μεγαλύτερες σε έκταση νίκες του Ολυμπιακού και του Παναθηναϊκού καθώς και τα περισσότερα γκολ ανάμεσα στις δυο ομάδες σε ένα πρωτάθλημα. Στον πρώτο αγώνα ο Παναθηναϊκός επικράτησε με 4-1 επί του Ολυμπιακού, ο οποίος προηγήθηκε και έως το 65ο λεπτό κρατούσε τη νίκη. Κυριακή, 17 Νοεμβρίου 1935, Αθήνα, Γήπεδο Λεωφόρου Αλεξάνδρας. Παναθηναϊκός - Ολυμπιακός: 4-1 (0-0) Σκόρερ: Κρητικός 65', Μηγιάκης 74', Τριανταφύλλης 80', 81' - Βάζος 48' Ο αγώνας, που έγινε στις 16 Φεβρουαρίου 1936, παραλίγο να μη διεξαχθεί, διότι την προηγούμενη Κυριακή είχαν γίνει επεισόδια στον αγώνα των Μικτών Ομάδων ΕΠΣ Αθήνας - ΕΠΣ Πειραιώς (5-2) και οι του Παναθηναϊκού αρνήθηκαν αρχικά να κατέβουν ξανά στο Νέο Φάληρο. Στον αγώνα αυτό, που ήταν για το β΄ γύρο οι διαφαινόμενοι πρωταθλητές του Ολυμπιακού επιζητούσαν τη ρεβάνς της ήττας τους με 1-4 στον α΄ γύρο, αλλά το τελικό αποτέλεσμα ήταν 6-1. Από την ομάδα που είχε συντριβεί το 1930 μόνο ο τερματοφύλακας Αχιλλέας Γραμματικόπουλος συμμετείχε σε αυτόν τον αγώνα, ενώ ο τότε παίκτης Νίκος Πανόπουλος ήταν τώρα προπονητής. Επιβίωνε ακόμα ως βετεράνος αναπληρωματικός, που δεν αγωνίστηκε, ο Φίλιππος Κουράντης. Από τον Παναθηναϊκό, παρών και στον πρώτο αγώνα ήταν ο αρχηγός του Μπαλτάσης ενώ είναι χαρακτηριστικό πως είχε τον ίδιο προπονητή, τον Ούγγρο Γιόζεφ Κίνσλερ. Το συνοπτικό χρονικό του αγώνα έχει ως εξής: Κυριακή, 16 Φεβρουαρίου 1936, Νέο Φάληρο, γήπ. Ποδηλατοδρόμιου. Θεατές: 10.000. Διαιτητής: Κωνσταντινίδης. Ολυμπιακός - Παναθηναϊκός: 6-1 (3-1) Σκόρερ: Δεπούντης 4΄, 11, Αναματερός 15΄, Μαλεύρης 55΄, Βάζος 62΄, 84΄ - Κρητικός 37΄. Συνθέσεις: Ολυμπιακός: Γραμματικόπουλος, Χρυσαφόπουλος, Μαλεύρης, Γιάνναρος, Κορσιάνος, Σχινάς, Δεπούντης, Ράγκος, Βάζος, Συμεωνίδης, Αναματερός. Προπονητής: Νίκος Πανόπουλος. Παναθηναϊκός: Χάτζος, Σβολόπουλος, Χριστοδούλου, Δημόπουλος, Σιδηρόπουλος, Εμμανουήλ, Ρόκκος, Μπαλτάσης (αρχ.), Κρητικός, Τριανταφύλλης, Τσούτσος. Προπονητής: Γιόζεφ Κίνσλερ.Το συγκεκριμένο αποτέλεσμα αποτελεί την ευρύτερη νίκη του Ολυμπιακού σε επίσημο ή φιλικό επίπεδο εις βάρος του "αιωνίου" αντιπάλου του, παράλληλα με ένα ίδιο εκτός έδρας τρία χρόνια και τρεις μήνες νωρίτερα (13 Νοεμβρίου 1932) για τα προημιτελικά του δεύτερου κυπέλλου Ελλάδας στην ιστορία. Το ρεκόρ βέβαια εξακολουθούσε (και εξακολουθεί) να κατέχει ο Παναθηναϊκός με το 8-2 του 1930 (κατά τον πρώτο μεταξύ τους αγώνα σε επίσημη διοργάνωση), ο συνδυασμός όμως των δύο 6-1 θεωρήθηκε ως μία "απάντηση" στην προγενέστερη συντριβή. Ευθύς αμέσως το δεύτερο θρίαμβο οι φανατικοί οπαδοί του πειραϊκού συλλόγου, οι αποκαλούμενοι τότε "Βαρκάρηδες" ή "κόκκινη πρόγκα" (από το προγκάω ή προγκίζω: αποδοκιμάζω μεγαλόφωνα χλευάζοντας), εμπνεύστηκαν συνθήματα όπως για να απαντήσουν στα αντίστοιχα (περισσότερο κόσμια πάντως) που από τα μέσα του 1930 τους απηύθυναν οι "Αριστοκράτες" ή "Φρουφρούδες" της "πράσινης πρόγκας", με αφορμή το 8-2. Χαρακτηριστικό της μεγάλης διαφοράς ανάμεσα στην παραγωγικότητα εκείνου του ποδοσφαίρου και του μεταγενέστερου (με αποκορύφωμα το σύγχρονο), αποτελεί ότι ενώ σε λιγότερο από 6ετία οι φίλαθλοι της εποχής είχαν απολαύσει 3 επίσημα ντέρμπι "αιωνίων" με 7 ή περισσότερα τέρματα, στη συνέχεια έπρεπε να περάσουν 27 χρόνια ώστε το γεγονός να επαναληφθεί για πρώτη φορά (ΠΑΟ-ΟΣΦΠ 3-5 το 1963 στο Κύπελλο) και άλλα τόσα για δεύτερη και τελευταία (ΟΣΦΠ-ΠΑΟ 3-4 το 1990 στο Πρωτάθλημα). Ακόμη όμως και στις φιλικές συναντήσεις, όπου ανέκαθεν η σκοπιμότητα του αποτελέσματος είναι περιορισμένη, σημειώθηκαν 5 ντέρμπι υψηλής "παραγωγικότητας" έως και την πρώτη μεταπολεμική περίοδο, για να ακολουθήσει μόνο ένα και τελευταίο το 1973. Ανδρέα Μπόμη, "Γκολ 2000. Ένας αιώνας ποδόσφαιρο", σ. 234-235. Στατιστική ποδοσφαίρου.